ປະຊາຊົນ ສ ເກົາຫຼີ ເບິ່ງຂ່າວກ່ຽວກັບເຫດຍິງທົດລອງລູກສອນໄຟ ຢູ່ສະຖານີລົດໄຟແຫ່ງໜຶ່ງ
(ພາບ:ສຳນັກຂ່າວສານຫວຽດນາມ/ສຳນັກຂ່າວສານຊິນຮວາ)
(vovworld) – ສຳນັກຂ່າວສານ Yonhap ຂອງ ສ ເກົາຫຼີ ໄດ້ໃຫ້ຂ່າວວ່າ: ສປປ ເກົາຫຼີ ໄດ້ດຳເນີນເຫດຍິງທົດລອງລູກສອນໄຟ ຈາກຝັ່ງທະເລທາງທິດຕາເວັນອອກ, ໃນຮຸ່ງເຊົ້າວັນທີ 22/6, ແຕ່ເຫດຍິງທົດລອງນີ້ເກືອບຄືວ່າຖືກປະລາໄຊ. ກະຊວງປ້ອງກັນປະເທດ ສ. ເກົາຫຼີ ໄດ້ປະຕິເສດການຮັບຮູ້ປະເພດລູກສອນໄຟທີ່ ສປປ ເກົາຫຼີ ຫາກໍ່ຍິງນັ້ນ, ແຕ່ກ່ອນນັ້ນໜຶ່ງວັນ, ທັງ ສ. ເກົາຫຼີ ແລະ ຍີ່ປຸ່ນ ລ້ວນແຕ່ກ່າວເຕືອນຄວາມສາມາດຂອງພຽງຢາງ ກະກຽມການຍິງລູກສອນໄຟນຳວິຖີໄລຍະກາງ Musudan. ນອກຈາກນັ້ນ, ກະຊວງປ້ອງກັນປະເທດ ສ. ເກົາຫຼີ ກໍ່ກ່າວເຕືອນວ່າຈະມີການກະທຳຢູ່ໃນລະດັບສາກົນ ຖ້າຫາກ ສ. ເກົາຫຼີ ປະຕິບັດເຫດຍິງທົດລອງລູກສອນໄຟທີ່ລະເມີດບັນດາມະຕິຂອງສະພາຄວາມໝັ້ນຄົງ ສປຊ ຕື່ມອີກ.